મોરબી પંથકમાં જે વિડીયો હાલમાં વ્હોટસ એપ અને ફેસ બુક ઉપર ધૂમ મચાવી રહ્યા છે તે વિડીયો મોરબી જીલ્લા કોંગ્રેસના માજી પ્રમુખ મુકેશભાઈ ગામી દ્વારા પોતાના ફેસ બુક એકાઉન્ટમાં મુકવામાં આવ્યો છે જેની સામે કોંગ્રેસના સમર્થકો અને કોંગી આગેવાનના મિત્રો દ્વારા ઘણી કોમેન્ટો કરવામાં આવી રહી છે જેથી આ વિડીયો તેમની પાસે કેવી રીતે આવ્યો તે જાણવા માટે મુકેશભાઈ ગામીનો સંપર્ક કરતા તેમને કહ્યું હતું કે, વ્હોટસ એપને ઘણા ગ્રુપમાં આ વિડીયો તેની પાસે આવ્યો હતો જેથી તેમાંથી લઈને તેમણે પોતાના ફેસ બુક એકાઉન્ટમાં આ વિડીયો મુક્યો હતો અને તેઓ માને છે કે પેટ્રોલના ભાવ 55 રૂપિયા હતા ત્યારે જો ભાજપના જે તે સમયના ધારાસભ્યને પ્રજાહિતની વાત યાદ આવી હોય તો હાલમાં કેન્દ્રમાં અને રાજ્યમાં ભાજપની સરકાર છે ત્યારે પેટ્રોલના 80 રૂપિયા થયેલ છે. છતાં ભાજપના જે તે સમયના ધારાસભ્ય કે જે ગત ચુંટણીમાં ચુંટાયેલ નથી તે મોન કેમ છે આ વાત જ સાબિત કરે છે કે, ભાજપ માત્ર રાજકારણ કરે છે પ્રજાહિતની વાત કરતા જ નથી.મોરબી પંથકમાં વાયરલ થયેલા વિડીયો માજી ધારાસભ્યનો જ છે તે વાત તો નક્કી છે પરંતુ આ વિડીયો આજથી છ વર્ષ જુનો છે અને તેને હાલમાં પેટ્રોલ ડીઝલના ભાવ વધી રહ્યા છે ત્યારે જાની જોઇને વાયરલ કરવામાં આવ્યો છે જો કે, આ વિડીયોને લઈને હાલમાં લોકોને મોજ પડી ગઈ છે